
Republika e Kosovës / Republicof Kosova
Komuna - Municipality
Hani i Elezit
________________________________________________________________________________________


                                                                                                                                       01/Nr.________/2026
                                                                                                                                           Data: 21.09.2026
PROCESVERBAL I KUVENDIT TË KOMUNËS

Procesverbali nga mbledhja e tetë -VIII- e Kuvendit të Komunës, mbajtur me datë 31.08.2026 , me fillim pune në ora 11:00, në sallën e Kuvendit të Komunës. Të pranishëm ishin: Mehmet Ballazhi (Kryetar i Komunës), Abduraman Bushi (Drejtor për Bujqësi, Pylltari dhe Zhvillim Rural), Nexhmedin Daci (Drejtor për Urbanizëm, Kadastër dhe Mbrojtje të Mjedisit), Hisni Luri (Drejtor për Arsim), Senad Kalisi (Drejtor për Shërbime Publike dhe Emergjencë).

RENDI I PUNËS
1. Miratimi i procesverbalit nga mbledhja e kaluar.
2. Raporti i punës së  kryetarit të komunës për periudhën Janar - Qershor  2026.
3. Shqyrtimi i rregullores për taksa  komunale për vitin 2027.
4. Propozim për ndryshimin e rregullores për  kushtet, kriteret dhe procedurat e ndarjes së  subvencioneve.
5. Informatë mbi suksesin e arritur të nxënësve në SHFMU dhe SHML në fund të gjysmëvjetorit të dytë të vitit shkollor 2025-2026.
6. Informatë  për korrje shirjet.
7. Të ndryshme. 


Kryesuesi  thekson:- për pikat e rendit të punës hapi diskutimin,  nëse nuk ka e hedh në votim rendin e punës; rezultati i votimit  ishte njëzëri. 

U MIRATUA RENDI I PUNËS

1. Miratimi i procesverbalit nga mbledhja e kaluar
Kryesuesi thekson: - Për këtë pikë të rendit të punës hapi diskutimin. Nëse nuk ka, e hedh në votim; rezultati i votimit ishte njëzëri.
U MIRATUA PROCESVERBALI NGA MBLEDHJA E KALUAR





2. Raporti i punës së  kryetarit të komunës për periudhën Janar - Qershor  2026.

Kryesuesi thekson: Për këtë pikë të rendit të punës, hapi diskutimin.
Mehmet Ballazhi thekson: në material janë paraqitur punët kryesore të cilat janë realizuar në gjashtë mujorin e parë të këtij viti .  Përveç materialit të cilin e kam përcjell diçka të veçantë nuk kam. 
Menduh Vlashi thekson: e kam përpunuar raportin por nuk e kam në plan me hyjë në detale sepse kjo formë e raportit shabllonë për mu është bërë monotone sepse i ka qe pesëmbëdhjetë vite pra është shumë e ngjashme por edhe pse disa drejtorë kanë filluar me ndryshuar. Kam kërkuar edhe atëherë edhe tash po kërkoj që ta ndërroni formën për arsye se disa raporte vetëm e bëjnë kopi pestë edhe datat nuk i ndërrojnë . Drejtoria e arsimit komplet planin e ka paraqitur dhe e ka shënuar se është realizuar dhe nuk mundet ta kupton asnjë anëtarë i kuvendit të komunës se çka është realizuar . Nuk më pëlqen ajo që është shënuar se është në proces por unë vazhdimisht kam potencuar se raporti gjashtë mujorë tregon punën që është kryer për këto gjashtë muaj. Për mu do të ishte një raport i mirë që secila drejtori e përfshinë punën gjashtë mujore me dy apo tri faqe ashtu siç e kanë bërë disa. 
Medina Imishti thekson: te marrëveshjet e bashkëpunimit e lexova marrëveshjen me Islamik Reliefin që ishin njëmbëdhjetë punonjës shëndetësorë , ndërsa te raporti i drejtorisë së shëndetësisë ishin dhjetë pra cila  është e saktë. Kush është koordinator i këtij projekti dhe te stafi i rregullt i shëndetësisë pash që ishin tridhjetë e dy punonjës të rregullt të shëndetësisë  por e dimë që ka pasur një numër të madh të konkurseve në sektorin e shëndetësisë  dhe a e dini saktë se sa është numri i punëtorëve aktualisht. 
Sead Vila thekson: për një periudhë gjashtë mujore nuk mund të bëhet mrekulli por diçka vërehet që ka lëvizur ka edhe pjesë që mund ti adresojmë si neglizhencë ose paaftësi për të menaxhuar me disa aktivitete në këtë gjashtë mujorë. Në raport shënon se janë lëshuar gjashtë vërtetime për masë disiplinore në dosje , a bëhet fjalë për punëtorët brenda komunës , apo është fjalë për institucione tjera brenda komunës. Te pjesa ku shënon tetë vendime për mëditje jashtë vendit , a kanë të bëjnë të gjitha me vizitat e kryetarit jashtë shtetit apo bëhet fjalë për zyrtarët e tjerë apo drejtorët. Te shëndetësi vërejta që ka mangësi pra shënon që është anuluar konkursi për drejtorë të QKMF-së , ka disa vite që është me ushtrues detyre ose në forma tjera e menaxhojnë QKMF. Te drejtoria e administratës shënon për linjën pa pagesë . A bëhet fjalë për linjën brenda komunës për zyrtarët që e shfrytëzojnë si ekzekutiv apo ka të bëjë me linjën e telefonisë që e shfrytëzojmë të gjitha institucionet brenda komunës së Hanit të Elezit. Te projektet e investimeve kapitale vërejta që nga pesëmbëdhjetë projektet vetëm dy kanë përfunduar pra është një  numër shumë të vogël pra shihen që edhe trembëdhjetë projekte nuk janë në përfundim  apo presim deri në fund të vitit sa do të ndryshojë ky numër . Raporti i prokurimit mungon dhe jemi në dioni që një periudhë të vitit 2026 nuk ka funksionuar prokurimi por me sa kemi informata të tilla me një periudhë të caktuar nga marsi dhe  prilli është angazhuar dikush për me i kryer procedurat e prokurimit dhe për punën dy tre mujore do të ishte mirë që edhe ajo punë të ishte përfshirë në këtë raport. Te marrëveshjet të cilat janë bërë te disa paraqiten edhe shumat se sa është përfitimi dhe vlera e donacionit , ndërsa te disa nuk paraqiten pra cila është arsyeja . Te zyra për komunitete dhe kthim sa persona të riadëdhesuar janë evidentuar konkretisht  në Han të Elezit për periudhën Janar-Qershor të vitit 2026 dhe nga cilat shtete janë ata. 
Basri Dernjani  thekson: raporti paraqet disa pika që është bërë një punë bajgi e madhe sidomos përshtypje më kanë lënë marrëveshjet që janë trembëdhjetë dhe që kanë një impakt drejtë për drejtë qytetarë sidomos marrëveshja me Islamik Reliefin. Investimet kapitale ishin 7.2 % dhe e dimë që në tre mujorin e parë shkon bartja e buxhetit dhe në gjashtë mujorin e  dytë a do të mundemi me shpenzuar buxhetin në mënyrë që mos me mbetur suficitë. 

Mehmet Ballazhi thekson: u shtruan disa çështje që janë më shumë numerike dhe është mirë që të kërkoni me shkrim në mënyrë që të ju japin shifrat . Për numrin e punëtorëve nuk mund të them saktësisht . Ka marrëveshje që  nuk ka implikim buxheti i komunës  dhe për atë nuk kemi përcaktuar shifra. Sa i  përket buxhetit nuk di a do të mundemi me realizuar por ne bëjmë përpjekje por ju e dini që sfida që ka qenë me  çështjen e buxhetit në tre mujorin e parë deri sa është rialokuar për shkak se planifikimet buxhetore të projekteve janë në tre mujorin e parë por edhe në vitin e ardhshëm kemi planifikuar dhe nuk e dimë a del buxheti në janar sikur se është te rekrutimi i zyrtarëve dhe ai atyre që  kanë me i rekrutuar nëpër institucione dhe ka shkaktuar shumë probleme që marrja e kompetencave të komunave po shkakton problem në nivelin lokal . Nëse ka gabime teknike në raport është  mirë që ti  potenconi konkretisht që kjo është dhe ne e përmirësojmë , përndryshe nuk janë të gjitha punët brenda gjashtë mujorit por ka edhe punë të tjera dhe në fund të vitit kur paraqitet raporti i punës së kryetarit të komunës  do të paraqiten më në detale dhe sigurisht që do të jetë edhe raporti gjashtë mujorë i pjesës së parë të vitit 2026. Linjat e telefonit nuk është për komunën por është për qytetarët pra është linjë e lirë që secili mund të thërras në numër dhe ti tregon shqetësimet e veta ose kërkesat e veta të cilat i ka. Vizitat jashtë vendit nuk janë të kryetarit të komunës dhe në këtë vit nuk e kam asnjë vizitë  zyrtare timen por mund të jenë vizitat zyrtare të të gjithëve. Por nëse keni diçka konkrete ato vizita mund ti kërkoni me shkrim. 
Menduh Vlashi thekson: disa drejtori e kanë ndryshuar shablloni dhe e di që ke punë tjera por e ke nënkryetarin e komunës dhe merre çdo raport dhe shko në arkivë dhe krahasoje para dhjetë vjete shumë të ngjashëm janë . Është shqetësuese kur ju planifikoni buxhetin tridhjetë mijë e euro e ju del nëntëdhjetë mijë euro . Te shëndetësia shënon që i kemi furnizuar me mjete por nuk ka sepse unë kam punë me shëndetësi dhe kam dashur me i bërë analizat dhe kanë potencuar që për këtë pjesë nuk ka material , ndërsa në raport shënon se çdo gjë është në rregull. 
Mehmet Ballazhi thekson: nuk po du me i hyjë kësaj pjesë si ka qenë par dhjetë viteve apo pesëmbëdhjetë viteve sepse nuk jemi qe pesëmbëdhjetë vite por është viti i pestë që jemi në qeverisje , mirëpo po flasë në aspektin njerëzorë që të gjithë jemi me mangësi e gabime  edhe me tendencë të përmirësimit të këtyre gabimeve siç keni  pasur edhe që po besojë edhe më shumë , e  nëse hyjmë më shumë të arkiva besoj që nuk ke me u ni mirë ty  dhe shumë tjerë  dhe nuk kemi hyrë në arkiva por qëllimi jonë ka qenë me pa përpara e jo me u kthyer mbrapa në arkiva sepse nuk e kemi as natyrën dhe tendencën për me u kthyer në arkiva . Sa i përket buxhetit nëse planifikohet katërdhjetë mijë euro e del nëntëdhjetë mijë euro po besojë që është pozitive, kjo varet prej të hyrave dhe ndikon edhe inkasimi i borxhit tek veprimtarit e ndryshme,  ndoshta edhe te qytetarët. Po nëse keni diçka që ju intereson me shifra atëherë parashtroni me shkrim.  
Medina Imishti thekson: pyetjet e mia më ka ra si shpesh që kur i kam parashtruar drejtë për drejtë ke potencuar që të përgjigjemi me shkrim . A duke normale që një marrëveshje të cilën e  keni nënshkruar vetë  nuk je në gjendje me më dhënë përgjigje nëse e ke nënshkruar për dhjetë apo njëmbëdhjetë punëtorë . Që unë mendoj që stafin buxhetin dhe kolegu për kolegë duhet me ditë  e leje ma ty që je zotë shtëpie. 
Nora Xhoni thekson: në raport e kryetarit është shënuar saktë te njësia e burimeve njerëzore te pranimi i shërbimit civil dy zyrtarë të dështuar dhe a mund të na sqaroni pse është shënuar si e dështuar ku kanë qenë pengesat dhe a planifikohet që kjo çështje të zgjidhet në vazhdim. 
Mehmet Ballazhi thekson: te inkuadrimi i zyrtarëve publik ju e dini që na tani nuk i udhëheqim procedurat , është kompetencë e marr nga qeveria të cilët po mundohen me implementuar atje por ne kemi mos pajtimet tona por  fuqia e jonë politike nuk është me rikthyer këtë por për  derisa gjykata kushtetuese ta jep një vendim apo rekomandim atëherë ne e shohim se çka mundemi me vepruar për shkak se lënda është një gjykatë kushtetuese dhe është procedurë dhe na po presim . Kjo ka qen pasojë e mos rekrutimit të zyrtarëve. Nëse e doni marrëveshjen mund ta lexoni për shkak se nuk e mbajë mëndë por hajde kur të duash e diskutojmë konkretisht. Ndoshta mund të jenë njëzet marrëveshje deri tani që i kemi nënshkruar dhe të gjitha ato marrëveshje nuk mund ti mbajë mend.  Cila do marrëveshje që të intereson ejani i diskutojmë se a është ndonjë gabim teknik apo politikë dhe i sqarojmë. 
Kryesuesi thekson: A keni edhe ndonjë diskutim për këtë pikë të rendit të punës? Nëse nuk ka, kalojmë në pikën e radhës të paraparë sipas agjendës.
3. Shqyrtimi i rregullores për taksa  komunale për vitin 2027.
Kryesuesi thekson: Për këtë pikë të rendit të punës, hapi diskutimin.
Hisni Luri thekson: përveç materialit të cilin e kam përcjell diçka të veçantë nuk kam. 
Resul Suma thekson: taksa vjetore komunale për automjetet e regjistruara në komunën e Hanit të Elezit e cila është që automjetet me peshë  deri në 3.5 është në shumë prej 10 € dhe për automjetet me peshë mbi 3.5 është 20 €  e kemi biseduar me OVL-UÇK-në se edhe nëse hiqet nuk është privilegj për ta por vetëm një shenjë e vogël respekti që si komunitet i respektojmë  vlerat e luftës. Një çështje që na shqetëson është se ndoshta secilin qytetarë që e keni takuar ju ka  treguar se çmimi i rrjetit të internetit dhe kabllovikut është shtrenjtuar dhe mënyra se si është shtrenjtuar pa ndonjë paralajmërim apo diskutim publik mendoj që ishte e pa drejtë në këtë kohë kur inflacioni është i lartë . Kjo rregullore e parasheh që vendosja e kabllove duhet të paguhet në zonë urbane me 0.10 centë dhe në zona rurale me 0.05 centë. Deri  tash dhe në mandatet e kaluara i kemi amnestuar si biznes vendorë  dhe jemi munduar gjithmonë me i përkrahur , e tash ka ardhur koha që këto të hyra ti inkasohen komunës dhe kërkoj nga drejtoria për shërbime që kjo taksë të implementohet.  
Medina Imishti thekson: në emër të lëvizjes jemi për ndryshimin e kësaj takse në çerdhe.  Në këtë propozim e pashë që ju keni referuar ligjit për arsimin para shkollorë por e pashë që ky ligj është shfuqizuar dhe është zëvendësuar me një ligj tjetër . Cila është baza aktuale që ju propozoni për me ndryshuar , a ka fëmijë apo familje të kategorive të caktuara që ligji i liron prej pagesës . Me që drejtoria e arsimit është ndarë nga drejtoria e kulturës , rinisë dhe sportit mendoj që në këtë rregullore të jenë edhe taksat e ndara veç e veç . Me që rregullorja do ti kalon edhe procedurat e tjera është mirë me bërë një grup punues  me anëtarët e kuvendit të komunës që ta bëjmë një rregullore të mirë dhe ta votojmë të gjithë bashkë. 
Hisni Luri thekson: drejtoria e arsimit dhe kulturës është së bashku te rregullorja dhe ndoshta do të kishte qenë mirë me i renditur të gjitha.  Fëmijët të cilët shkojnë në çerdhe , e kemi një rregullore që është e miratuar në kuvendin e komunës e që janë të liruar familjet e invalidëve , dëshmorëve e shumë tjera janë të liruar prej pagesës apo fëmijët me nevoja të veçanta janë të liruar prej pagesës.  
Ferdi Topojani thekson: faqe njëzet e nëntë të këtij propozimi është paraparë që çdo person që largohet nga Kosova me qëllim të qëndrimit më shumë se gjashtëdhjetë ditë , nuk lajmëron që është larguar parashihet një gjobë prej tetëdhjetë euro. A ka qenë kjo gjobë më herët apo tash ka me u bërë. 
Mehmet Ballazhi thekson: rregullorja nuk është krijuar  tash por më herët dhe ne herë pas here e kemi rishikuar, plotësuar, ndryshuar varësisht prej nevojave që e kemi parë të arsyeshme me ndryshuar dhe mund të ketë ndonjë pikë dhe nuk di që ka ndonjë rast por ka qenë më herë dhe mundeni me parë rregulloren që ka qenë si pikë por nuk ndodhur ndonjë rast që me shqiptuar ndonjë gjobë të tillë çfarë është 
Kryesuesi thekson: A keni edhe ndonjë diskutim për këtë pikë të rendit të punës? Nëse nuk ka, e hedh në votim. Rezultati i votimit ishte njëzëri.
U VOTUA RREGULLORJA  PËR TAKSA KOMUNALE PËR VITIN  2027 QË TË PËRCILLET PËR DEBAT PUBLIK
4. Propozim për ndryshimin e rregullores për  kushtet, kriteret dhe procedurat e ndarjes së  subvencioneve.
Kryesuesi thekson: Për këtë pikë të rendit të punës, hapi diskutimin.
Hisni Luri thekson: ashtu siç keni kërkuar që të ndryshohet ne e kemi proceduar por duhet të përcillet për debat publik. Përveç materialit të cilin e kam përcjell diçka të veçantë nuk kam.

Resul Suma thekson: ashtu siç diskutuam edhe në mbledhjen e kaluar në bashkëpunim me të gjitha grupet parlamentare e kemi diskutuar që te neni katërmbëdhjetë të ndryshohet vetëm pika katërmbëdhjetë pikë dy , që kategoritë dhe shumat e subvencioneve për bursa do të përcaktohen me vendim të veçantë të asamblesë komunale  për çdo vit fiskal dhe shumat tjera të ipen me vendim të veçantë të kuvendit të komunës në bashkëpunim me kryetarin. Gjithashtu e propozojmë edhe një komision mbikëqyrës    ku do të përbëhet nga anëtarët e kuvendit të cilët janë pjesë të cilët janë pjesë e komitetit për komunitete dhe KPF-së deh ata nuk keni të drejtë vote por vetëm një lloj mbikëqyrje.                                                                                                                                                                                                           
Menduh Vlashi thekson :shuma e bursa duhet të jetë me një vendit të kuvendit për çdo vit fiskal dhe shumat tjera ipen me një vendim të veçantë të kryetarit të komunës, bëhet fjalë për të arsimit , ndërsa për zhvillim ekonomikë dhe bujqësi përsëri kuvendi merr vendim . Këtu bëhet fjalë për një vendim të veçantë të kryetarit se shënon se përveç bursave mund ipen subvencione për libër, për gara  edhe unë pajtohem që nuk duhet me u thirr kuvendi për një libër por për ndryshe bujqësia kur të ndaje subvencione ju po thirrni se kuvendi por kuvendi ka marr vendim vetëm për shumën e përgjithshme po sipas meje çdo vit fiskal drejtoria e bujqsisë apo e zhvillimit ekonomikë  apo kultura e bënë një propozim vendim që për këtë vit fiskal me ndarë kaq mjete për klubin e futbollit dhe kuvendi e miraton e çdo gjë është në rregull, ose bujqësia planifikon që në këtë vit me ndarë këtë numër të traktorëve dhe kuvendi merr vendim dhe vazhdohet . Nëse nuk dalin drejtoritë me një propozim për çdo vit fiskal , unë kur të miratohet buxheti ka me kërkuar se ku i qoni ato mjete financiare  për ndryshe nëse nuk dihen se ku shkojnë ato mjete nuk mundem me miratuar pa e ditur se çka bëhet .


Hisni Luri thekson: ndryshimi i komisionit nga tre anëtarë është ndryshuar në pesë anëtarë për shkak se ka qenë kërkesë e auditorëve, ndërsa sa i përket vendimit që e kemi ndryshuar me vendim të veçantë të kryetarit kjo nuk do me thënë që kryetari i komunës i ndanë por kjo do të thotë që buxhetin të cilin e kemi bërë e miratoni ju në kuvend dhe shumën që e përcaktojmë te subvencionet e miratoni këtu . Ideja ka qenë që mos me ardhur dy apo tri herë në kuvend për të njëjtën arsye . Ne japim llogari dhe dalim me informatë kush dhe sa ka mor bursë , pra dalim me atë që i raportojmë kuvendit të komunës   dhe kjo ka qenë për arsye që me lehtësuar procedurën  për ndryshe ne i bëjmë thirrje edhe për komisionet për me ardhur prej shoqërisë civile . Për ndryshe do të ishte nderi madh nëse e kishit marr kompletë si procedurë për me zhvilluar kuvendi për mu si drejtori e arsimit për shkak se nuk është punë që ta jep një far privilegji por është përgjegjësi.

Kryesuesi thekson: është e vërtetë që është një përgjegjësi më e lartë si drejtori por ne nuk jemi tu deshtë që me ja marr kompetencat as kryetarit edhe ty si drejtori në përzgjedhje për shkak se përsëri ju keni mi zgjedhur por z.Resul Suma potencoj që kuvendin me vendosur për numrin e bursave për çdo vit fiskal. Sa i përket komisionit është në rregull por anëtarët e kuvendit nëpërmes anëtarëve të komitetit për politikë e financa  dhe të komitetit për komunitete ta bëjnë një far komisioni si lloj monitorimi pa të drejtë në vendim marrje dhe në përzgjedhje pra edhe ne kur ta ngrisimi dorën mos të akuzomi prej studentëve se ka ndonjë parregullsi.

Mehmet Ballazhi thekson: për mu do të ishte një privilegj nëse hiqet një përgjegjësi e tillë por ndoshta edhe për drejtorin do të jetë , por do të jetë një ngarkesë për ata që janë përfitues të bursave  se na nuk mund të dalim përtej numrit  të caktuar sa s’kemi buxhet. Nëse nuk i kanë plotësuar kriteret të gjithë dhe ato mjete që kanë mbetur e zakonisht asnjë herë nuk kanë mbetur për aq studentë që ne i kemi planifikuar por ne i kemi subvencionuar edhe prej bizneseve private , mirëpo kjo do të jetë një komplikim për procedurat e subvencionimit të studentëve . Ne nuk kemi marr vendim asnjë herë që me ulur numrin e studentëve   dhe nëse kemi potencuar që pesëdhjetë pesëdhjetë ka qenë numri por ne nëse e kemi shtuar atë numër e kemi shtuar prej vullnetit dhe prej nevojave që janë te qytetarët. Sipas meje ka me u komplikuar , ka me ardhur në kuvend me u miratuar dhe me  u dërguar për shqyrtim të ligjshmërisë edhe pse ka qenë një procedurë e thjeshtë  me vendim të kryetarit të komunës e tash duhet të jetë vendimi i kuvendit të komunës ,veë nëse e mani ndonjë kuvend të jashtëzakonshëm për me shpejtuar procedurën për ndryshe ne presim. 



Menduh Vlashi thekson: bëhet fjalë për ligj sepse shkelje ligji është për shkak se nuk delegohen çështjet buxhetore . Drejtori potencon që nuk i ka ndarë kryetari por në rregullore shënon që me një vendim të kryetarit të komunës dhe kuvendi nuk e ka ditë se sa bursa kanë me u ndarë dhe nga sa mjete  financiare kanë me ju ndarë , mirëpo vetëm kur është paraqitur raporti se kaq bursa janë ndarë dhe në mbledhje ka potencuar se nuk është lista përfundimtare. Unë pajtohem me kryetarin që potencon se shkon procedurë me e gjatë por për qatë punë jemi. 
Mehmet Ballazhi thekson: kjo është kërkesë e juaja ky është mendimi i joni dhe nëse jemi në përputhje me ligjin nuk ka ndonjë dilemë se  nuk kemi marr me ndarë buxhet ekstra dhe në muajin shtatorë buxheti miratohet dhe në kuadër të subvencionimit edhe numri i subvencioneve të studentëve miratohet prej juve dhe unë nuk dal prej subvencionimit. 

Menduh Vlashi thekson: unë si anëtarë i kuvendit të komunës nuk kam ngritur dorë për pesëdhjetë bursa, unë si anëtarë i kuvendit të komunës nuk e kam ditur se nga sa mjete janë ndarë sepse nuk  e kemi marr atë vendim. Unë si anëtarë i kuvendit të komunës nuk e kam ditë ë do të ndahen traktora të vogël . Me ligj duhet të ketë propozim vendim që do të ndahen njëzetë traktora .

Kryesuesi thekson: nuk ka nevojë me diskutuar këtë  çështje kur na jemi  të vullnetit për me ndryshuar pra edhe kryetari edhe asambleja jemi pro kësaj.

Abduraman Bushi thekson: un nuk kam paraparë që me këtë numër të multikultivatorëve me ndarë por na është ofruar shoqata dhe nuk të jepë afat një muj ditë që me pritë kuvendin a me bashkëpunuar apo jo por të jepë kohë tri apo një javë për me u menduar. Nëse e presim kuvendin që me dhënë pëlqim apo jo i humbim shumë donatorë për atë nuk mundemi me planifikuar saktë se nëse na ofrohet shoqata e rrisim numrin. Të gjitha procedurat janë transparentë dhe te bujqësia nuk mund të aplikohet ajo që potenconi. 

Kryesuesi thekson: unë e arsyetojë drejtorin e bujqësisë sepse ka donatorë që munden me na mbështetur pra si kuvendë duhet ta bëjmë komisionin mbikëqyrës si monitorim për monitorim të subvencioneve  dhe kemi qenë të kënaqur edhe asambleja edhe drejtoria se me nja far forme ndahet përgjegjësia në mënyrë ma korrekte.

Basri Dernjani  thekson: unë shprehi mendimin tim personalë dhe pajtohem që kriteret të jenë prej neve, komisioni mbykqyrës ne të jetë. Te numri nëse ne marrim  vendim si kuvend që i ndajmë  katërdhjetë bursa e nëse aplikojnë pesëdhjetë dhe faktikisht nuk mund të përfshihen por me një vendim të kryetarit të komunës , mjetet janë dhe munden me qenë tridhjetë e tetë që i kanë plotësuar kriteret dhe i kanë plotësuar kriteret e që unë kështu mendoj që çështja e numrit ne të jetë e mundësisë buxhetore dhe nëse janë pesëdhjetë i japim pesëdhjetë e nëse janë gjashtëdhjetë i japim gjashtë dhjetë por  kriteret ne të jenë se kjo na e lehtëson një mënyrë që qytetarët dhe studentët  nuk ndihen të zhgënjyer . Unë jam kundër për çështjen e numrit ndërsa kriteret duhet të jenë siç i kemi paraparë.  

Kryesuesi thekson: numrin na i sjellë drejtoria e arsimit me kryetarin e komunës që për sa studentë me ju ndarë bursa. 

Medina Imishti thekson: në emër të lëvizjes jemi për plotësim ndryshimin e kësaj rregullore që kompetencën e ligjit për vetëqeverisje me ja kthyer kuvendit . Ajo çka po më nxitë me folë drejtor është injoranca që po mundohesh me ja bërë kuvendit të komunës e që të njëjtën e bërë te rregullorja për taksa dhe tarifa . Është kjo pjesa që ju e ndani buxhetin dhe a mundeni me më treguar se sa ka qenë buxheti i bursave  për vitin 2026 a ka qenë njëzet e pesë mijë apo ka qenë njëzet e pesë mijë euro.

Hisni Luri thekson: buxheti totalë ka qenë katërdhjetë mijë euro dhe kjo është varur prej inkasimit për shkak se ne i kemi të hyrat vetanake.



Medina Imishti thekson:  kjo pjesa që ju e miratoni buxhetin dhe ju e dini se sa ndahen për mu faktikisht nuk është ashtu se në  momentin që kryetari e ka kputur listën te numri pesëdhjetë e një e ka mundur mos me i pëlqyer pesëdhjetë e dyshi pra duhet me qenë i përcaktuar numri i përfituesve dhe dihet që qaj numër sa ka buxhet.

Mehmet Ballazhi thekson: unë e kuptoj shqetësimin që e ki por mos bënë mimika të tilla po dëgjo ashtu siç dëgjova edhe unë . Ty je  anëtare e kuvendit dhe thuaje mendimin tendë ashtu siç e them unë mendimin tim dhe i kam krejt të pozitës dhe nuk po ua imponojë , kjo është demokraci që nuk ka pasur kurrë asnjë herë pra secili e thotë mendimin e vetë dhe pse me u ni e irrituar kur dikush fletë e nuk të pëlqen ty apo dikujt tjetër . Këto janë institucione pra është kuvendë dhe nuk mundet me të pëlqyer diçka por edhe kur nuk të pëlqen ty për me u marr najë vendim i pa pëlqyeshëm për ty ju mund të votoni kundër. Mu mundem mos me më pëlqyer  diçka por është vendim i kuvendit  të komunës është mirë të mësohuni sepse jeni zyrtare pra je me një institucion. Ne po flasim për një të drejtë që me shkurtuar rrugën e subvencionimit të studentëve  dhe mundësinë e rritjes së numrit të studentëve ju mund ta bënë pesëdhjetë apo  zbritni në tridhjetë por ne të jetë përgjegjësi e juaja nëse e bëni numrin e caktuar . Unë kam marr përgjegjësi shtesë që asnjë herë nuk ka mbetur me numrin e propozuar prej kuvendit të komunës e kam rritur vetë pa pëlqimin e juaj se i kam ndarë edhe prej bizneseve duke e diskutuar me persona edhe të vullnetit të mirë dhe pse pe cungoni këtë send dhe pse pe komplikoni këtë send , pse po e bëni me kthyer me një çështje pra një politikë jo parimore . Nuk jemi duke bërë politika sociale por jemi duke bërë politika për Hanin e Elezit për me i subvencionuar ato persona të cilët janë me politika deficitare . Kriteret ju i bëni nuk i bëjë unë i vetmi është numri i rritjet sipas mundësive buxhetore . Kriteret janë të juajat edhe unë kur kam qenë anëtarë i kuvendit të komunës e kam ngritur dorën për kritere të kuvendit të komunës  dhe numri pse nuk po bënë me u rritur sipas asaj që e sheh kryetari me një vendim pa e dërguar në kuvend.

Visar Hasallari thekson: kërkojë një sqarim se nuk jam te kuptuar këtë propozime dhe a mundeni me na shpjeguar se cili ka me qenë numri i këtij komisioni për mbikëqyrje dhe si do të ndahen bursat.

Menduh Vlashi thekson: nuk është mbajtur mbledhje për me i caktuar kriteret. Më herët kur ka qenë rregullorja drejtoria e arsimit ka ardhur me propozim se i kemi katërdhejët mijë euro dhe jemi të mendimit me i ndarë me i ndarë pesëdhjetë bursa ka pesëqind euro dhe kuvendi merr vendim . Sa i përket kritereve kuvendi potencon se në këtë vit duhet ti japim përparësi mjekësisë  dhe nëse kemi mjek boll e heqim mjekësinë e fusim arkitekturën por na nuk kemi pasur qasje hiq , as në caktim të kritereve, as fakultete prioritete prioritare. 
Mehmet Ballazhi thekson: ne asnjë herë nuk kemi bërë kritere në ketë vit dhe kriteret janë prej ju kur keni qenë në  pushtet dhe janë ato kritere dhe nuk kemi ndryshuar dhe ty je ai që ke propozuar kritere dhe ty  ke qenë drejtor i arsimit dhe i kemi miratuar në kuvendë dhe vetëm janë bartur  kriteret. 
Kryesuesi thekson: A keni edhe ndonjë diskutim për këtë pikë të rendit të punës? Nëse nuk ka, e hedh në votim. Rezultati i votimit ishte 14 për 1 kundër.
U VOTU PROPOZIMI PËR NDRYSHIMIN E RREGULLORES PËR KUSHTET KRITERET DHE PROCEDURAT E NDARJES SË SUBVENCIONEVE 
5. Informatë mbi suksesin e arritur të nxënësve në SHFMU dhe SHML në fund të gjysmëvjetorit të dytë të vitit shkollor 2025-2026.
 
Kryesuesi thekson: Për këtë pikë të rendit të punës, hapi diskutimin.
Hisni Luri thekson: përveç materialit të cilin e kam përcjell diçka të veçantë nuk kam. 


Sead Vila thekson: e kam përcjell me vëmendje raportin por edhe jam në rrjedha si pjesë aktive që kam qenë dhe i shohë  i shohë aktivitete i shohë angazhimet edhe nga tereni edhe nga vetë ngjarjet që ndodhin nëpër shkollat tona. Është për me u lavdëruar pjesa që komuna jo vetëm tash por ka shumë vite që ka filluar me hapa pozitivë në përmirësimin e infrastrukturës shkollore duke filluar prej kabineteve , pajisjet teknologjike dhe ne nuk guxojmë me mohuar një fakt sepse vazhdimisht është investuar në aspektet pozitive në përmirësimin e infrastrukturës edhe kushteve sa më të mira në shkollat tona por a ka edhe çështje që shumë lehtë mund të përmirësohen mendoj që po p.sh te shkolla e mesme është shqetësuese suksesi jo i mirë i nxënësve dhe ne e mashtrojmë vetën ndoshta me shifra e në fund vit i ngrisim notat  dhe kapërcejmë me numra dhe na duket vetja sikurse jemi mirë por në fakt nuk është gjendja shumë e mirë në aspektin e suksesit . A është gjendja e mirë në aspektin e mungesave dhe themi që nuk është e mirë për shkak se për çdo vit rritet  numri i mungesave qoftë e nxënësve por edhe i mësimdhënësve për disa arsyeje shëndetësore dhe të tjera që mund të arsyetohen  por kur i shohim shifrat 1119 orë të pa mbajtura . Unë vetë kam qenë pjesë aktive e arsimit dhe Kryetari  ka punuar në arsim dhe shpesh ka potencuar se objektiv e ka arsimin dhe një pjesë e mungesave po bëhet nga vonesat në  inkuadrimin e stafit mësimorë që pastaj po reflektojnë me mungesa të humbura nga ana e nxënësve. Ka mos përputhje të shifrave te  numri ,  klasët gjashtë – nëntë  521  në raport ndërsa te tabelari  531 që mendoj që mund të jetë gabim teknik . Shkollat kanë nevojë që me kohë me u furnizuar me dru e që kemi pasur vërejtje se fillon sezona e dimrit dhe klasët nuk janë të ngrohta dhe shpesh në shkollat tona mungojnë rekuizita sportive që kanë kosto të lartë me i rregulluar. Është mirë drejtorë me i inkurajuar drejtorët e shkollave dhe mësimdhënësit jo vetëm nxënësit me qenë pjesë vetëm në klasë por me pasur vizita edhe jashtë  nivelit lokalë, qoftë në nivel qendrorë që lidhen me pjesën e kulturës , në fushën e industrisë fabrikat, mediat apo edhe aktivitete  tjera në natyrë që nxënësit kanë nevojë ndoshta për ajr dhe relaksimi e jo vetëm të mbesin në kuadër të katër mureve . edhe para disa muajve kam dal me një propozim që nuk jam këtu për me sulmuar arsim por jam për me përmirësuar  gjendjen në arsim dhe drejtorit të arsimit i kam propozuar që ta krijon një ekip nga të gjithë akterët  që lidhen me arsimin qoftë mësimdhënës, qoftë prind. Unë  e di që ke takime me drejtorët por me mësimdhënësit është mirë me u takuar , është mirë me u takuar me prind, është mirë me u takuar edhe me nxënës , me njerëz qa janë të lidhur drejtë për drejtë apo indirektë me arsimin dhe me shoqëritë civile që mund të japin  kontributë dhe aktivitet . Unë kam bërë  thirrje dhe përsëri vazhdojë por ka disa muaj që nuk ke mor ndonjë aktivitet që me organizuar një tryezë dy apo tri ditore dhe me i identifikuar këto probleme me sfidat që po ballafaqohet çdo ditë arsimi, dhe sfidë e keni çdo ditë rënien  e numrit të nxënësve që përveç cilësisë edhe në sasi po na dëmton. Unë mendoj që jemi në momentet e fundit që mund ta shfrytëzojmë arsimin dhe kam një pyetje se cili është plani konkret i drejtorisë së arsimit për vitin 2026 – 2027 , a ki objektiva të matshme  për mungesat,  për orët e pa mbajtura , rezultatet jo të kënaqshme të testit të arritshmërisë me klasët e nënta , rezultate e jo të kënaqura te testit të maturës , që do të thotë me përmirësuar gjendjen se është alarmante situata në arsim dhe ne vetëm po e mashtrojmë vetën që gjendja është shumë e mirë që nuk e mohojmë që kemi nxënës shembullorë që po na bëjnë krenarë çdo ditë çoftë në nivelin lokal, kombëtarë dhe qoftë ndërkombëtarë  por është mirë që të angazhohemi më shumë dhe ta përmirësojmë këtë gjendje. 
Hisni Luri thekson: sa i përket infrastrukturës shkollore jemi model për krejt komunat e tjera. Planet tona që e kimë është që me pasur trajnime sa më shumë të mësimdhënësve, sfidë janë mungesat e shumta, takimin që e ke përmendë më herët nuk e kam lënë asgjë por kam pasur takim me këshillin e prindërve dhe me nxënësit por tash e kam në plan një takim me personat të cilët janë njohës të fushës së arsimit që së paku ti nxjerrim disa rekomandime nga ana e tyre se si ti përballemi këtij suksesi të dobët që po na servohet në shkollat tona , për mos me parë shumë terr e zi se e përmende më shumë shkollën “Dardania” por mos të harrojmë se nxënësit më të mirë po na shkojnë në Ferizaj, Kaçanik edhe më lartë  por mendoj që duhet me pasur bashkëpunim edhe ju me prindërit për shkak se kanë një rol të pashmangshëm në trekëndëshin didaktik që të kontribojnë qoftë te mungesat, qoftë te suksesi i nxënësve  që mos të hidhet  faji vetëm me  dikasterin e drejtorisë së arsimit por jemi të gjithë hisetarë nëse kemi suksese , nëse kemi dështime jemi të gjithë të dështuar  se nuk mundesh me luajtur rolin e suksesit vetëm me një këndë që drejtoria e arsimit ti merr gjitha meritat por jemi së bashku hisetarë qoftë në suksese qoftë në dështime nëse  qalojm te pika më e fortë që ne sanojmë ta kemi drejtorinë e arsimit ose arsimin në vendin tonë.


Menduh Vlashi thekson: jemi shembull për infrastrukturë dhe për mjete mësimore por për sukses është për tu menduar mirë. Ky raport  është për keqardhje dhe drejtorit ja tërjeka vërejtjen në Komitet për Politikë e Financa    kshyr se shifrat nuk i ke kërkunë  dhe e pranojë që duhet me përmirësuar dhe e ka përmirësuar vetëm një numër. I kam analizuar dhe nuk di si ti them a është neglizhencë apo nuk din me i mbledh dhe me i zbritur. Unë e kuptojë që informatën nuk e bënë drejtori por ja bëjnë të tjerët duke u nisur prej mësimdhënës e dërgojnë te drejtori, e drejtori e  dërgon te Drejtoria e Arsimit. Në tabelarë është shënuar 619 , ndërsa me shkrim e ka 521,  ndërsa në tabelarë  531  pra dhjetë nxënës  lëvizin pra koleg të nderuar a lart është mirë dhe me i mbledhë këto numra nuk na del 1547. Në informatë shënon se gjashtëmbëdhjetë nxënës kanë ardhur dhe duhet të sqarohet se prej kah kanë ardhur dhe në fund dalin minus tridhjetë e nëntë , e dikund dalin minus katërdhejtë e nëntë . Për orët e pa mbajtura i përmendi z.Sead Vila dhe për mungesat e nxënësve është tepër e teprume. Faqe numër tetë dalin minus katërdhejët e nëntë dhe i ke 1437. Faqe nëntë i ke minus njëzet e pesë nxënës më pak të regjistruar e që vijojnë i ke minus tridhjete pesë më pakë. Në fillim  i ke 619 nxënës me shkrim 589  që nuk përputhet me atë lartë dhe dalin tridhjetë nxënës më pak , dikund tridhjetë e nëntë , dikund tridhjetë , dikund katërdhjetë e nëntë dhe poshtë e ke minus katërdhejtë e nëntë në të njëjtën faqe. Te faqja njëmbëdhjetë dalin minus katërdhejtë e shtatë , plus dy që e kanë braktisur, minus katërdhejtë e nëntë . Edhe në faqe trembëdhjetë e ke minus katërdhejët e nëntë . Në faqe pesëmbëdhjetë te shkolla e mesme në fillim potenconi se nuk ka ndryshuar numri 287 dhe vijojnë 287 dhe po që se i mbledhim pozitivë dhe negativë dalin përsëri 287. Në KPF ta kam tërhequr vërejtje dhe nuk i ke ndryshuar dhe nuk është mirë me lënë kështu se del keq edhe kryetari i komunës se në fillim shënon kryetari, pra është dokument që mbetet në arhivë. 
Basri Dernjani thekson: parafolësit po binë në kundërshtim me fjalët e tyre sepse fillimisht ja nisin me lëvdata duke thënë se kemi infrastrukturën dhe kemi kuadrin , ndërsa lidhën me numra dh shifra që ato janë të gabueshme dhe njerëzore , e shumica e këtyre raporteve janë të bartura prej drejtorëve. Jemi në Han të Elezit dhe kemi krijuar kushte dhe krejt po krenohemi me infrastrukturën dhe nuk mundemi mi bërë nxënësit shembullorë .
Hisni Luri thekson: nga një herë disa nxënës tonë kur mbesin në provime shkojnë edhe në Kaçanik se nuk kemi shkollë të mesme tjetër dhe vijën këtu dhe e morin atë që e kanë vijuar. Sa i përket gabimeve unë nuk i përmirësoj këto por zyrtarët por afati ka qenë shumë i shkurtë për me i bërë përmirësimet. Do të përmirësohet për arhivë dhe nëse ju jeni të bindur që nuk keni pasur gabime më herët unë të gjejë plotë gabime në ligje dhe rregullore që i kemi miratuar edhe këtu. 
Kryesuesi thekson: A keni edhe ndonjë diskutim për këtë pikë të rendit të punës? Nëse nuk ka, kalojmë në pikën e radhës të paraparë sipas agjendës.
6. Informatë  për korrje shirjet.
Kryesuesi thekson: Për këtë pikë të rendit të punës hap diskutimin.
Abduraman Bushi thekson: përveç materialit të ciline  kam përcjellë diçka të veçantë nuk kam.
Sead Vila thekson: ajo çka pashë pozitive  në krahasim me vitin 2025 është se më shumë hektarë janë të mbjellura  në krahasim me vitin paraprakë që është diçka pozitive që kemi qytetarë që janë të përkushtuar në bujqësi blektori dhe në fushat që i ka m ë shumë fshati . Në raport pashë që pesëmbëdhjetë hektarë më pakë janë korrë , a nuk kanë siguruar rendimente apo çka ka ndodhur .
Abduraman Bushi thekson: tërëshëra dhe thekri nuk e korrin me kombajë por e kositin dhe kjo është aj far dallimi .
Kryesuesi thekson: A keni edhe ndonjë diskutim për këtë pikë të rendit të punës? Nëse nuk ka, kalojmë në pikën e radhës të paraparë sipas agjendës.


9. Të ndryshme
Kryesuesi thekson: Për këtë pikë të rendit të punës hap diskutimin.
Shefket Lusnjani thekson: ditët e fundit janë shfaqur katër zjarre dhe është një qytetarë i cili e ka cisternën por ujë nuk kemi me bollikë dhe ujë ka poshtë te bazenei por është problem  çështja  e rrugës e cila ka një orë punë për me u rregulluar në mënyrë që cisterna mundet me shkuar shpejtë dhe me u mbushur. Unë i kam njoftuar policinë dhe zjarrfikësit por deri sa tua ardhur  zjarri shkakton shumë  dëm por falë banorëve që kanë reaguar  me një herë dhe e kanë fikur zjarrin. Kërkoj që rryma a më shpejtë që është e mundur me u bërë te pusi që është hapur te Pishat.
Sherif Bushi thekson: shërbimi i zjarrfikësve që punon është në kushte të vështira dhe bëhet fjalë edhe për kushte elementare  duke filluar nga kushtet higjienike , mungesa e telefonit fiks dhe mungesa e internetit gjendja e mjeteve  sidomos e kamionëve që janë me defekt dhe janë të amortizuar. E di që mund të thuhet që disa prej këtyre çështjeve nuk janë kompetencë e drejtë për drejtë e komunës por i takojnë nivelit   qendror , mirëpo disa nevoja elementare duhet të adresohen nga komuna . Nuk duhet që fatin e këtyre zjarrfikësve ta lëmë duke i bartur kompetencat nga një institucion në tjetrin  duke e ditur rëndësinë dhe përgjegjësin e rrezikun me të cilin përballen zjarrfikësit mendojë që është obligim i të gjithëve për krijimin  e  kushteve sa më të mira për ta. Ata janë në shërbim të qytetarëve tanë gjatë gjithë vitit veçanërisht gjatë sezonës së verës ballafaqohen me vatra të zjarrit dhe situata të rrezikshëm prandaj kërkojë që kjo çështje të trajtohet me seriozitet  dhe të shikohen mundësi buxhetore nga komuna për krijimin e kushteve sa më të mira për ta , të bëhet  presion  institucional për zgjedhjen e problemeve për zjarrfikësit. Sot dëshirojë që para jush të paraqesë një propozim të veçantë që rruga e cila aktualisht mban emrin Arbëria , kjo rrugë gjendet afër urës së fshatit Seçishtë dhe të riemërohet  me emër rruga “Burhan Kalisi”. Ky ka qenë një qytetarë i Hanit të Elezit dhe veteranë i Ushtrisë Çlirimtare të  Kosovës dhe një arsimtarë i historisë në shkollën fillore “Ilaz Thaçi”   në Han të Elezit . Ai për vite me radhë ka edukuar dhe arsimuar gjenerata të nxënësve dhe si mësues i historisë ai u ka mësuar gjeneratave për të kaluarën për sakrificën dhe për historinë e popullit tonë , ndërsa si veteranë i UÇK-së ishte pjesë e rëndësishme të historisë sonë , prandaj mendojë që është e drejtë që emri i tij të jetë pjesë e hapësirës publike në  Han të Elezit dhe të mbetet i kujtuar nga brezat që do të vijnë . Riemërimi i kësaj rruge nuk do të thotë vetëm ndryshim i një emri por do të ishte një shejë respekti dhe mirënjohje për një njeri që ka kontribuar në aftësimin e fëmijëve dhe ka qenë pjesë e një periudhe të rëndësishme të historisë së Kosovës . Në të njëjtën kohë do të ishte një shejë falënderimi dhe mirënjohje për familjen e tij . Kërkoj nga kuvend i komunës që ky propozim të shqyrtohet dhe të procedohet në përputhje me procedurat ligjore me qëllim që  rruga Arbëria të riemërohet  “Burhan Kalisi” . Pse dita e dëshmorëve me njëzet e nëntë gusht homazhet te varrezat e dëshmorëve i keni bërë me datë njëzet e tetë gushtë pra një ditë më herët , a mos ndoshta arsyeja ka qenë që data njëzet e nëntë gusht ka qenë ditë vikendi dhe për mos e prishur vikendin keni vendosur që homazhet të zhvendosen një ditë më herët  apo ndoshta është bërë vetëm sa për ta kryer një obligim . Duke e ditur që dëshmorët kanë dhënë më të shtrenjtën jetën për liri dhe nëse njëzet e nëntë gushti i bien ditë e diel po atë ditë duhet të nderohet sepse pa sakrificën e tyre nuk do të kishim as liri dhe as shtet. Për mu,  mu duk pak e pa arsyeshme që data e homazheve të ndryshohet ku të gjithë e dimë që njëzet e nëntë gushti është dita e dëshmorëve , këtë e them me shumë përgjegjësi dhe ndjeshmëri pasi që vetë jam i afër i një familje të dëshmorit pra nip i dëshmorit  “Imri Curri”. Dëshmorët meritojnë të nderohen në ditën e  tyre pavarësisht se çfarë dite e javës i bien, lavdi e përjetshme e dëshmorëve të kombit. 
Hatmije Kalisi  thekson: e pamë që ke bërë një marrëveshje me bajën e Kllokotit e që është një iniciativës  shumë e mirë për të gjithë familjet e dëshmorëve dhe pensionistët por kisha pasur një sugjerim që me i përfshijë edhe familjet e viktimave civile  sepse edhe ato e meritojnë të nijetin respekt.  







Mehmet Ballazhi thekson: na nuk e kemi përcaktuar vetëm për familjet e dëshmorëve por për krejt grupet e margjinalizuara e që hyjnë edhe familjet e viktimave civile dhe nuk kemi bërë asnjë  selektim.  Marrëveshjen e kemi bërë deri në vitin 2029 dhe këto grupe i përfshijmë për aq buxhet sa kemi. Sa i përket asaj që potencove z.Shefket Lusnjani do ti shikojmë mundësitë për me kryer dhe do ta kryejmë. Sa i përket ditës së dëshmorëve  edhe pse sot është ditë pushimi por ne po e mbajmë mbledhje dhe kur të vendoset agjenda e kryetarit të komunës është agjendë dhe z.Menduh Vlashi ka qenë dhe nuk ka qenë ndonjë pengesë dhe agjendës së kryetarit ose të komunës duhet me ju mbështetur , duhet me ju përshtatur edhe kryeministri dhe ish kryetari i komunës për shkak se dëshmorët nuk janë vetëm kur je kryetarë dhe kur je asamblistë por dëshmorët janë gjithë, homazhe mundesh me bërë ditën e shtunë dhe të dielën , të hënën , të martën , kur doni . Nëse agjenda është krijuar prej komunës për të shtunën apo të premten duhet me ju përshtatur agjendës se është festë komunale por për taktika politike nuk jam i interesuar , për mashtrime politike nuk jam i interesuar. Për kauzat kombëtare gjithmonë kam qenë gjithë  në ballë pa ndonjë interes personal , kështu që për këto narrativa të lodhura nuk jam i interesuar se kush donë me marr pjesë merr kush donë me ju përgjigj  ju përgjigjet kush nuk donë nuk i përgjigjet  se janë çështje të secilit  dhe për rëndësinë po besojë shumë se ja di kogja ma mirë se shumë kush. 
Sherif Bushi thekson: kontributin nuk ta ulë askush  dhe respekt për ato të cilët kanë kontribuar dhe unë thashë pse e keni ndryshuar dhe e kuptova që ka qenë agjendë e juaja dhe në rregull.  
Mehmet Ballazhi thekson: unë nuk thashë që ty ma ule vlerën sepse po të ngritët e tërë  bota nuk munden me ulë vlerën  dhe vlerat i ka gjithë secili dhe mundeni me sharë nëpër fesbuka siç më kanë sharë njëzet e pesë vite e tash kërkojnë falje se ka edhe kësi por e mira është që nuk jam e natyrës së tij me ju përgjigjur por i kam bërë punët e mia, e  jam shumë i përkushtuar në punën që e kam bërë me shumë vetëdije . Unë i dijë vlerat dhe agjendat institucionale janë agjenda dhe duhet me ju përshtatur.
Menduh Vlashi thekson: krejt këto që po i flasim vërejtjet dhe kritikat është për me u përmirësuar për të mirë të komunës dhe është tjetër çështje që dikush ndoshta i merr shumë  ngat  shpirtit. A  është në plan me i dhënë llaptopët për asamblenë komunale. Pse nuk transmetohen seancat e kuvendit në televizionë. Kur do të kemi ujë të pishëm se ajo pjesa që furnizohet me ujë të Glloboçicë vetëm me nga dy apo tri orë furnizohet dhe nuk ka. Edhe në arsim dhe ambulantë është investuar shumë por nuk është një planifikim i mirë se athu a nuk do të ishte më mirë që prej atyre shtatë punëtorëve me pranuar një  laborantë për shkak se ka një muaj që nuk bëhen analizat, afër një muaj ka që nuk bëhet rëntgeni. Gjithashtu edhe një muaj vaksionimi nuk ka punuar dhe na kotë investojmë nëse nuk ke staf është pak problem. Unë jam gëzuar që e keni sjellë radiologun dhe pediatrin por analizat nuk bahen dhe kur të keni hapësirë për me pranuar punëtorë aty ku është më emergjentë me pranuar.
Mehmet Ballazhi thekson: transmetimi i seancave është procedurë por ka pasur ankesa dhe duhet të kryhen. Sa i përket çështjes së ujit me pas ujë dhe më bërë ankesë është palidhje për shkak se ujë ka. Është në proces të punës me mbuluar edhe lagjen e re me Dimcën dhe kur të kryhet procesi i ndërrimit të gypave siç ka filluar ka me u lidhur me lagjen e re dhe ka me u bërë një balancë të ujit. Kur është shtuar numri i stafit e  kemi pasur  një imponim se ku mund të pranojmë. Ne e kemi pasur  një laborantë që del në pension në muajin tetor dhe e kemi menduar që ajo kohë me u zëvendësuar me një laborantë , pra është  paraparë por është çështje procedurale. Ndoshta ka nevojë për me plotësuar një teknikë të rëntgenit por vitin e ardhshëm janë disa pozita që kanë me u pranuar dhe në bazë të kritereve të ministrisë së shëndetësisë do të zhvillohen procedurat.   
[bookmark: _Hlk232599363]


Kryesuesi thekson:- sa i përket emërtimit të rrugës besojë që asnjë që është prezent nuk është kundër për shkak se e dimë kontributin e tij, por nuk është mirë me bërë ndonjë hap që mundet me ra ndeshë por të paktën me pasur një kërkesë të ndonjë banori të fshatit, pra duhet të kryhen procedurat në mënyrë që kur të bëhet hapi këtu të jemi më të plotësuar dhe mendojë që ka hapësirë për me diskutuar dhe kur të vjen momenti është propozimi jot por ta kemi si dëshmi nënshkrimin prej banorëve se kush është duke e kërkuar  në mënyrë që edhe ty si propozues del mirë por edhe asambleja komunale del mirë.  A  keni edhe ndonjë diskutim për këtë pikë të rendit të punës, nëse nuk ka shpalli të mbyllur mbledhjen.

Ju faleminderit për pjesëmarrje.

Mbledhja  përfundoi në ora  13:10.

 Procesmbajtësi                                                                                Kryesuesi i Kuvendit
  Avni Bushi                                                                                         Florim Shkreta
 ____________                                                                                      ____________

